text: Ung kvinde fundet død i lejlighed
  20 juli 2015 kl. 14.17
  Politiets teknikere og retsmedicinere undersøger omstændighederne ved en ung kvinde, som mandag blev fundet død i en lejlighed på Ørnevej i Fredericia.
  - Det er normall procedure i den slags tilfælde siger vicepolitiinspektør Carsten Thostrup, Sydøstjyllands Politi, til TV SYD. Umiddelbart har vi dog intet der tyder på, at der er sket en forbrydelse.
  Opgangen til ejendommen har været spærret af det meste af dagen.
  Ifølge politiet er der ikke tegn på vold i forbindelse med dødsfaldet.
  